***Тема: Фатих Әмирханның “Хәят” повестенда эчке каршылык***

*Максат:*1) дидактик-геройның эчке кичерешләрен сөйли белергә һәм геройга бәя бирергә ярдәм итү;

2) үстереш- тема буенча эзлекле фикер йөртеп, төзек, матур сөйләү күнекмәләре формалаштыру;

3) тәрбияви-төркемнәрдә эшләү аша бер-береңә ихтирам хисләре тәрбияләү.

*Дәрес тибы -* УМ кую.

*I.Ориентлашу этабы.*

1.Психологик уңай халәт тудыру.

2. Белемнәрне тигезләү:

- Үткән дәреснең УМ нинди иде?

- Анализлаган 3 хикәянең охшаш яклары нидә булды?

(1)метафора, 2) тема бер үк).

Өй эшләрен тыңлау.(яр.иҗ. һәм иҗ. эшләр)

Үзбәя.

3.УМ кую.

- Сез өйдә Ф.Әмирханның нинди әсәрен укый башладыгыз?

- Жанры буенча ул нинди әсәр? Исбатлагыз. (Вакыйгалар күп, персонаж саны да күп, чәчмә әсәр).

- Дәрестә бүген нишләрбез дип уйлыйсыз?

Көтелгән җавап: “Хәят” повестена анализ ясарбыз.

- Ләкин без бит әсәрне тулысынча укырга өлгермәдек әле. Әйдәгез, өй эшегез ярдәмендә иҗади вариантларын тулыландыру өстендә эшлик, ягъни эчке иконфликт турында cөйләшик.

Дәфтәрләргә һәм тактага тема языла.

*II.Адымлап башкару этабы*

4. УМ чишү.

**1 нче бирем**.Конфликт ничә төрле? Нинди конфликтка эчке конфликт диләр?

Конфликт

эчке тышкы

кешенең үз эчендәге

**2 нче бирем**. Эчке конфликтны билгеләү өчен ,“Хәят” повестеның 1-7 бүлекләрен сюжетын сөйләргә.

Эчке конфликт - Хәятта

а) кыз күңелендә туган б) кызның үз мәхәббәтенә мәхәббәт хисе каршы көрәше (йөрәк, күңел) (акыл, намус)

Үзбәя.

**3 нче бирем.** а) мәхәббәт хисенең дәрәҗәсен күрсәткән урыннарны тексттан табарга: (160 бит 1, 2, 3, 4, 5 абзацлар рәттән; 161 бит 1, 3 абзац).

б) сандугач башта Хәят янында (160 бит) , ә аннары күрше бакчага кереп сайрый (161 бит 2 абзац).

Сандугачның күрше бакчага керүе – метафора. Ул нәрсәне аңлатыр икән?

Көтелгән җавап: Хәятның үз мәхәббәтенә каршы көрәше шуннан башлана.

**4 нче бирем**. Хәят мәхәббәтенә кем каршы төшә?

Көтелгән җавап: Үзе. Аның намусы. Кызны буйсынырга өйрәткәннәр. Үзенә биргән тәрбияне ул хакыйкать итеп кабул иткән.Тәрбия аның намусына әйләнгән. Хәятның намусы һәм мәхәббәт көрәшә.(Тексттан табып укытырга мөмкин:162 бит 2, 3, 4 абзацлар, 163 бит).

Үзбәя.

*III.Рефлексия*.

Дәреснең УМ нинди иде?

Ничек чиштек?

Нинди нәтиҗәләр ясадык?

**Өй эше.**

1.”Хәят” повестен укып тәмамларга(мәҗбүри).

2.Укыган бүлекләрнең сюжеты бер вакыйгага калдырырга (яртылаш иҗади).

3.Намус, намуслылык турында мәкальләр язып килергә (иҗади).